Dolina Śmierci

Dolina Śmierci (Dødsdalen) i Fordon i Bydgoszcz nord i Polen er et sted der det ble utført massemord på 5 000–6 000 polske jøder og intellektuelle i oktober og november 1939 i regi av det nasjonalsosialistiske Tyskland. Drapene ble utført av lokale tyskere (Volksdeutscher Selbstschutz) og Gestapo. De drepte ble gravlagt i massegraver. Ofrene, som hovedsakelig var polske intellektuelle, var oppført på en såkalt Fahndungsbuch (en liste over folk som skulle avrettes, laget av funksjonærer i Det tredje riket før andre verdenskrig) og en annen liste laget av Gestapo under krigen. Etterforskningen har vist at Ludolf von Alvensleben og Jakub Löllgen var de viktigste personene bak massemordet. Andre involverte var: Sturmbannführerne: Spaarmann, Meier, Schnugg, SS-mannen Baks, Volksdeutsches Wilhelm Neumann, Herbert Beitsch, Otto Erlichmann og Walter Gassmann. Andre massemordsteder i Bydgoszcz-området er landsbyene Tryszczyn og Borówno. Referanser Eksterne lenker (en) Valley of Death – kategori av bilder, video eller lyd på Commons (en) Valley of Death – galleri av bilder, video eller lyd på Commons